
DR.30.6.2010 13 

 
6. Tuan Loke Siew Fook [Rasah] minta Menteri Perdagangan Dalam 
Negeri, Koperasi dan Kepenggunaan menyatakan secara terperinci, apakah 
sektor-sektor atau industri yang dikecualikan daripada tertakluk kepada Akta 
Persaingan 2010 yang diluluskan oleh Parlimen baru-baru ini. 

Timbalan Menteri Perdagangan Dalam Negeri, Koperasi dan 
Kepenggunaan I [Dato’ Tan Lian Hoe]: Terima kasih Yang Berhormat Rasah. 
Tuan Yang di-Pertua, Akta Persaingan 2010 yang akan mengawal selia semua 
aktiviti komersial tanpa mengira status pemilikan atau entiti akan memperuntukkan 
pengecualian terhadap mana-mana syarikat yang dikawal atau ditadbir di bawah 
Akta Komunikasi dan Multimedia 1998 serta Akta Suruhanjaya Tenaga 2001.  

Ini adalah kerana sektor-sektor tersebut yang berada di bawah kawal 
seliaan badan berkuasa Sektor Suruhanjaya Komunikasi dan Multimedia serta 
Suruhanjaya Tenaga telah mempunyai peruntukan khusus mengenai undang-
undang persaingan bagi mengawal selia aktiviti persaingan di bawah kawal 
seliaan sektor masing-masing.  Badan-badan berkuasa sektor ini juga mempunyai 
kepakaran dalam mengawal selia aktiviti syarikat-syarikat di bawah kawal 
seliaannya.  Terima kasih. 

Tuan Loke Siew Fook [Rasah]:  Terima kasih Tuan Yang di-Pertua, 
soalan tambahan. Objektif Akta Persaingan ini adalah untuk memecahkan unsur 
monopoli dalam sektor-sektor ekonomi di negara kita dan memberikan faedah 
serta pilihan kepada pengguna. Dalam sektor perkhidmatan udara secara 
khususnya masih terdapat isu masih wujud bahawa MAS masih memonopoli 
beberapa destinasi laluan penerbangan khususnya kepada beberapa destinasi 
yang dikatakan sebagai yang popular.  

Soalan saya ialah bagaimanakah pihak kementerian memastikan bahawa 
perkhidmatan udara khususnya akan mencapai objektif yang telah di’fasal’kan 
dalam Akta Persaingan ini dan apakah peranan yang boleh dimainkan oleh 
kementerian dalam perkara ini? Terima kasih. 

Dato’ Tan Lian Hoe: Okey terima kasih Yang Berhormat Rasah. Untuk 
makluman Yang Berhormat, kewujudan monopoli tidak bererti bahawa ia 
membawa kesan buruk kepada sesuatu pasaran. Hanya apabila sesuatu monopoli 
itu menyalahgunakan kuasa pasarannya, maka ia akan membawa kesan negatif.   

Sehubungan dengan itu, kerajaan tidak akan mengambil tindakan kepada 
mana-mana syarikat monopoli kerana kerajaan percaya terdapat kebaikan kepada 
kewujudan monopoli yang mungkin bersesuaian bagi pasaran Malaysia. Untuk 
MAS saya ingat ia sebenarnya tidak akan menjejaskan sesuatu pasaran kerana 
kita tahu bahawa dari sektor perhubungan ini, bukan sahaja MAS merupakan 
syarikat yang terbabit dalam sektor ini, terdapat juga pesaing-pesaing lain yang 
bersaing dalam sektor ini. Sehubungan itu, adalah kita meletakkan iaitu 
kebebasan kepada pengguna untuk diberi pilihan bagi menentukan iaitu produk 
kegemaran mereka.  Terima kasih. 

Timbalan Yang di-Pertua [Datuk Dr. Wan Junaidi bin Tuanku Jaafar]: 
Ya, Yang Berhormat Lipis, ada soalan? Ini bukan MAS Yang Berhormat, monopoli. 

Dato’ Dr. Mohamad Shahrum Osman [Lipis]: Ya, terima kasih. Jadi 
kalau kita lihat Tuan Yang di-Pertua, ada Akta Persaingan dan Akta Suruhanjaya 
Persaingan 2010 yang baru kita luluskan baru-baru ini. Jadi, kalau kita lihat, ada 
syarikat-syarikat atau ada industri-industri tertentu yang kalau dibuat persaingan 
boleh merugikan. Sebagai contohnya, saya pernah terbaca sebuah syarikat 
elektrik di California atau di mana. Oleh sebab diberi persaingan terlalu banyak, 



6. Tuan Loke Siew Fook [Rasah] minta Menteri Perdagangan Dalam Negeri, Koperasi dan Kepenggunaan menyatakan secara terperinci, apakah sektor-sektor atau industri yang dikecualikan daripada tertakluk kepada Akta Persaingan 2010 yang diluluskan oleh Parlimen baru-baru ini. Timbalan Menteri Perdagangan Dalam Negeri, Koperasi dan Kepenggunaan I [Dato' Tan Lian Hoe]: Terima kasih Yang Berhormat Rasah. Tuan Yang di-Pertua, Akta Persaingan 2010 yang akan mengawal selia semua aktiviti komersial tanpa mengira status pemilikan atau entiti akan memperuntukkan pengecualian terhadap mana-mana syarikat yang dikawal atau ditadbir di bawah Akta Komunikasi dan Multimedia 1998 serta Akta Suruhanjaya Tenaga 2001. Ini adalah kerana sektor-sektor tersebut yang berada di bawah kawal seliaan badan berkuasa Sektor Suruhanjaya Komunikasi dan Multimedia serta Suruhanjaya Tenaga telah mempunyai peruntukan khusus mengenai undang- undang persaingan bagi mengawal selia aktiviti persaingan di bawah kawal seliaan sektor masing-masing. Badan-badan berkuasa sektor ini juga mempunyai kepakaran dalam mengawal selia aktiviti syarikat-syarikat di bawah kawal seliaannya. Terima kasih. Tuan Loke Siew Fook [Rasah]: Terima kasih Tuan Yang di-Pertua, soalan tambahan. Objektif Akta Persaingan ini adalah untuk memecahkan unsur monopoli dalam sektor-sektor ekonomi di negara kita dan memberikan faedah serta pilihan kepada pengguna. Dalam sektor perkhidmatan udara secara khususnya masih terdapat isu masih wujud bahawa MAS masih memonopoli beberapa destinasi laluan penerbangan khususnya kepada beberapa destinasi yang dikatakan sebagai yang popular. Soalan saya ialah bagaimanakah pihak kementerian memastikan bahawa perkhidmatan udara khususnya akan mencapai objektif yang telah di'fasal'kan dalam Akta Persaingan ini dan apakah peranan yang boleh dimainkan oleh kementerian dalam perkara ini? Terima kasih. Dato' Tan Lian Hoe: Okey terima kasih Yang Berhormat Rasah. Untuk makluman Yang Berhormat, kewujudan monopoli tidak bererti bahawa ia membawa kesan buruk kepada sesuatu pasaran. Hanya apabila sesuatu monopoli itu menyalahgunakan kuasa pasarannya, maka ia akan membawa kesan negatif. Sehubungan dengan itu, kerajaan tidak akan mengambil tindakan kepada mana-mana syarikat monopoli kerana kerajaan percaya terdapat kebaikan kepada kewujudan monopoli yang mungkin bersesuaian bagi pasaran Malaysia. Untuk MAS saya ingat ia sebenarnya tidak akan menjejaskan sesuatu pasaran kerana kita tahu bahawa dari sektor perhubungan ini, bukan sahaja MAS merupakan syarikat yang terbabit dalam sektor ini, terdapat juga pesaing-pesaing lain yang bersaing dalam sektor ini. Sehubungan itu, adalah kita meletakkan iaitu kebebasan kepada pengguna untuk diberi pilihan bagi menentukan iaitu produk kegemaran mereka. Terima kasih. Timbalan Yang di-Pertua [Datuk Dr. Wan Junaidi bin Tuanku Jaafar]: Ya, Yang Berhormat Lipis, ada soalan? Ini bukan MAS Yang Berhormat, monopoli. Dato' Dr. Mohamad Shahrum Osman [Lipis]: Ya, terima kasih. Jadi kalau kita lihat Tuan Yang di-Pertua, ada Akta Persaingan dan Akta Suruhanjaya Persaingan 2010 yang baru kita luluskan baru-baru ini. Jadi, kalau kita lihat, ada syarikat-syarikat atau ada industri-industri tertentu yang kalau dibuat persaingan boleh merugikan. Sebagai contohnya, saya pernah terbaca sebuah syarikat elektrik di California atau di mana. Oleh sebab diberi persaingan terlalu banyak,